**Serbia og Montenegro deltok i Eurovision Song Contest** to ganger, i 2004 og 2005. Landet hadde tidligere deltatt i Eurovision Song Contest fra 1961 til 1992, men da som en del av Jugoslavia. I 2006 opphørte landet å eksistere, da Montenegro løsrev seg fra føderasjonen. Siden 2007 har Serbia og Montenegro deltatt i konkurransen som to selvstendige nasjoner. Førstnevnte vant samme år.

Historikk
---------

Serbia og Montenegro var tidligere en del av Jugoslavia, som deltok i Eurovision Song Contest fra 1961 til 1992. I 1991 løsrev Slovenia, Kroatia, Bosnia-Hercegovina og daværende Republikken Makedonia seg fra landet, og Serbia og Montenegro var i praksis de eneste som deltok som Jugoslavia i konkurransen i 1992. Året etter og frem til 2003 fikk ikke landet delta konkurransen. Utestengningen var en del av de mange FN-sanksjonene mot nasjonen, på grunn av jugoslaviakrigene og den kroatiske uavhengighetskrigen.

Utdypende artikkel: Jugoslavia i Eurovision Song Contest

Serbia og Montenegro søkte om å få delta igjen i 2003, men Den europeiske kringkastingsunion (EBU) avslo søknaden og begrunnet det med at for mange land ville bli stående utenfor konkurransen om en slapp inn flere nye land. I 2004 innførte EBU semifinale i Eurovision Song Contest, og dermed fikk Serbia og Montenegro delta for første gang.

Det var kringkastingskoalisjonen UJRT som hadde ansvaret for å velge landets bidrag. UJRT besto av den serbiske kringkasteren RTS og montenegrinske RTCG.

### Debuten

Željko Joksimović i Istanbul i 2004.
Landets første bidrag var Željko Joksimović' ballade «Lane moje». Joksimović vant semifinalen og kom på andreplass i finalen, begge ganger med 263 poeng. Den gode plasseringen gjorde at landet var direktekvalifisert til finalen i Kiev året etter, hvor gruppen No Name kom på syvendeplass med låten «Zauvijek moja».

No Name ble også valgt som Serbia og Montenegros representant til Eurovision Song Contest 2006, men landet trakk seg fra konkurransen i mars 2006. Årsaken var at juryen til den montenegrinske kringkasteren RTCG ble beskyldt for taktisk stemmegivning under den nasjonale finalen for andre år på rad – gruppen No Name kommer fra Podgorica i Montenegro. Da den serbiske og den montenegrinske kringkasteren ikke ble enige om hvem landet skulle sende, endte det med at landet trakk seg fra konkurransen. Serbia og Montenegro beholdt likevel stemmeretten i finalen og semifinalen, selv om de ikke deltok med eget bidrag.

Serbia og Montenegro ble to uavhengige stater i 2006 og har siden 2007 deltatt som selvstendige land i Eurovision Song Contest.

Deltakere
---------

Under er en liste over Serbia og Montenegros deltakere, plasseringer og poeng i konkurransen.

Fargekoder
██ Vinner

██ Andreplass

██ Tredjeplass

██ Sisteplass

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **År** | **Artist** | **Tittel** | **Språk** | **Norsk oversettelse** | **Finale** | **Poeng** | **Semi** | **Poeng** |
| 2004 | Željko Joksimović | «Lane moje» (Лане моје) | Serbisk | *Min kjære* | 2 | 263 | 1 | 263 |
| 2005 | No Name | «Zauvijek moja» | Montenegrinsk | *For alltid min* | 7 | 137 | Direktekvalifisert |
| 2006 | «Moja ljubavi» | Montenegrinsk | *Min elskede* | Trukket |
| Oppløst i 2006 |

Stemmehistorikk
---------------

Serbia og Montenegro ga følgende poeng i finaler 2004–2006. Poeng i semifinaler er ikke inkludert i tabellene. Tallene er hentet fra ESC Database.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Poeng fra Serbia og Montenegro i finaler 2004–2006 |
| --- |
| Nr. | Land | Poeng |
| 1 | Nord-Makedonias flagg Nord-Makedonia | 27 |
| 2 | Hellas’ flagg Hellas | 25 |
| Kroatias flagg Kroatia |
| 4 | Bosnia-Hercegovinas flagg Bosnia-Hercegovina | 22 |
| 5 | Albanias flagg Albania | 16 |

 | 

| Poeng til Serbia og Montenegro i finalene 2004 og 2005 |
| --- |
| Nr. | Land | Poeng |
| 1 | Kroatias flagg Kroatia | 24 |
| Sveits’ flagg Sveits |
| Østerrikes flagg Østerrike |
| 4 | Bosnia-Hercegovinas flagg Bosnia-Hercegovina | 22 |
| Slovenias flagg Slovenia |

 |

Merk: Tallene over inkluderer bare poeng mottatt i Eurovision-finaler. Poeng fra semifinalene er ikke inkludert.

Kommentatorer og poengopplesere
-------------------------------

Jovana Janković ga stemmene til Serbia og Montenegro i finalen i Eurovision Song Contest 2006 in Athen i Hellas

| År | Serbisk kommentator | Montenegrinsk kommentator | Poengutdeler |
| --- | --- | --- | --- |
| 2003 | Mladen Popović | Ikke sendt | Serbia og Montenegro deltok ikke |
| 2004 | Duška Vučinić-Lučić | Dražen Bauković ogTamara Ivanković | Nataša Miljković |
| 2005 | Dražen Bauković,Tamara Ivanković ogDanijel Popović | Nina Radulović |
| 2006 | Dražen Bauković ogTamara Ivanković | Jovana Janković |
|

Se også
-------

* Serbia og Montenegro i Junior Eurovision Song Contest
* Serbia i Eurovision Song Contest
* Serbia i Junior Eurovision Song Contest
* Serbia i Tyrkvisjonens sangkonkurranse
* Montenegro i Eurovision Song Contest
* Montenegro i Junior Eurovision Song Contest
* Jugoslavia i Eurovision Song Contest

Referanser
----------

1. ↑  FNs sikkerhetsråd (30. mai 1992). «Security Council resolution 757 (1992) [Bosnia and Herzegovina]». FNs høykommissær for flyktninger/FN. Besøkt 3. desember 2016.
2. ↑  Agence France Presse (9. oktober 2000). «List of International Sanctions Against Serbia». Global Policy Forum. Besøkt 3. desember 2016.
3. ↑  Sietse Bakker (27. november 2002). «No new countries at next Eurovision Song Contest». esctoday.com. Besøkt 4. desember 2016.
4. 1 2  «Serbia & Montenegro – Eurovision Song Contest». Den europeiske kringkastingsunion. Besøkt 4. desember 2016.
5. ↑  «Row prompts Eurovision withdrawal». BBC News. 20. mars 2006. Besøkt 4. desember 2016.
6. ↑  «Serbia & Montenegro – Eurovision Song Contest». EBU. 22. mai 2019. Besøkt 13. juli 2019.
7. ↑  «Eurovision Song Contest Database». *eschome.net*. Besøkt 1. juli 2019.
8. ↑  «Points to and from Serbia and Montenegro (2004–2006)». *EurovisionRecords*. Besøkt 8. februar 2008.

| * v
* d
* r
Land i Eurovision Song Contest |
| --- |
| Aktive | 
* Albania
* Armenia
* Aserbajdsjan
* Australia
* Belgia
* Danmark
* Estland
* Finland
* Frankrike
* Georgia
* Hellas
* Irland
* Island
* Israel
* Italia
* Kroatia
* Kypros
* Latvia
* Litauen
* Luxembourg
* Malta
* Moldova
* Nederland
* Norge
* Polen
* Portugal
* Romania
* San Marino
* Serbia
* Slovenia
* Spania
* Storbritannia
* Sveits
* Sverige
* Tsjekkia
* Tyskland
* Ukraina
* Østerrike

 |
| Ikke aktive | 
* Andorra
* Belarus
* Bosnia-Hercegovina
* Bulgaria
* Libanon
* Liechtenstein
* Marokko
* Monaco
* Montenegro
* Nord-Makedonia
* Russland
* Slovakia
* Tyrkia
* Ungarn

 |
| Tidligere | 
* Jugoslavia
* Serbia og Montenegro

 |